[ca] En l'actualitat, l'activitat humana segueix agreujant la problemàtica del canvi climàtic. Tenint en compte que vivim en una societat molt avançada tecnològicament, s'ha de fer ús dels diversos avenços tecnològics per tal de mitigar aquest contratemps. Un dels eixos principals per combatre les emissions de gasos contaminants, és aconseguir la independència dels combustibles fòssils en l'àmbit del transport. Des de fa una dècada, per aconseguir aquesta fita, s'està duent a terme una creixent substitució del vehicle de combustió pel vehicle elèctric. Per contribuir al desenvolupament de la mobilitat elèctrica, a escala local, s'elabora el present treball de fi d'estudis (TFE), el qual presenta dos objectius fonamentals: Per una banda, la finalitat de la primera part del treball consisteix en contextualitzar el treball mitjançant l'exposició de quines són les raons i com s'està tractant el desenvolupament de la mobilitat elèctrica a Espanya. Seguidament, es presenta l'Estat de l'art del vehicle elèctric, en el que el lector, es podrà informar sobre la base tecnològica que envolta aquest concepte. S'informarà sobre quines són les parts principals que formen un vehicle elèctric, els diversos models i tipus d'infraestructura de recàrrega disponible avui dia i també es podran comprendre els conceptes del V2G ('Vehicle to grid') i la Fotolinera. D'altra banda, s'elabora un estudi de mobilitat elèctrica, el qual permet determinar la viabilitat d'instal·lar punts de recàrrega en un municipi. D'aquesta manera, es duu a terme l'anàlisi de la localitat de Santa Coloma de Cervelló, un petit poble de la comarca del Baix Llobregat. A través d'aquesta investigació, es presenten un seguit d'eixos que s'han d'analitzar, per posteriorment concretar la factibilitat d'instal·lar punts de recàrrega. Finalment, tenint en compte els resultats de l'anàlisi, es realitza una proposta d'infraestructura de recàrrega en el municipi d'estudi.

[en] Today, human activity continues to exacerbate climate change. As we live in a very technologically advanced society, we must make use of the various technological advances in order to mitigate this setback. One of the main axes for combating emissions of polluting gases is to achieve the independence of fossil fuels in the field of transport. To achieve this goal, a growing replacement of the combustion vehicle with the electric vehicle has been under way for a decade. In order to contribute to the development of electric mobility, at the local level, the present dissertation (TFE) is being prepared, which has two main objectives: On the one hand, the purpose of the first part is to contextualize the work by exposing the reasons and how the development of electric mobility in Spain is being treated. Next, the state of the art of the electric vehicle is presented, in which the reader will be able to be informed about the technological basis that surrounds this concept. The reader will be informed about the main parts that define an electric vehicle, the various models and types of recharging infrastructure and will also be able to understand the concepts of V2G ('Vehicle to grid') and the Fotolinera. On the other hand, a study of electric mobility is being carried out, which makes possible to determine the feasibility of installing recharging points in a municipality. In this way, the analysis of the town of Santa Coloma de Cervelló, a small town in the Baix Llobregat region, is carried out. Through this research, a series of axes are presented that must be analysed, to later specify the feasibility of installing recharging points. Finally, taking into account the results of the analysis, a proposal for a recharging infrastructure is made in the municipality.